**2. pielikums**

iepirkumam

„ Autotransporta pakalpojumu sniegšana

Rīgas bērnu un jauniešu centra “Daugmale” audzēkņu pārvadāšanai”

iepirkuma identifikācijas Nr. RBJCD 2024/1

**Tehniskā specifikācija.**

**Tehniskā piedāvājuma forma.**

**1.** **Pakalpojumam izvirzītās prasības, tai skaitā veselības drošības, vides, ergonomiskās u.c. prasības, kā arī piemērojamie kvalitātes standarti:**

1.1. autotransporta līdzekļiem jābūt labā tehniskā un vizuālā kārtībā, kas atbilst Latvijas Republikas normatīvajiem aktiem par tiesībām piedalīties ceļu satiksmē un atbilstoši valsts un starptautiskos noteikumos noteiktajiem tehniskajiem standartiem un aprīkojuma prasībām;

1.2. pasažieru krēsliem jābūt aprīkotiem ar funkcionējošām drošības jostām, ar atzveltnes atgāšanas funkciju, galvas paliktņiem;

1.3. autotransporta līdzekļiem jābūt komfortabliem, ar klimata kontroli vai kondicionēšanas sistēmu, kas nodrošina vienmērīgu temperatūru +20º C visā autotransportā, trokšņa līmenis transporta līdzeklī nedrīkst pārsniegt pieļaujamo normu;

1.4. audio aprīkojums ar mikrofonu atskaņošanai pasažieru salonā (atbilstoši Pasūtītāja pieprasījumam atkarībā no konkrētā brauciena);

* 1. bagāžas nodalījums, lai nepieciešamības gadījumā Bērnu un jauniešu centra audzēkņi varētu izvietot bagāžu - tērpus dejošanai / sporta somas u.c.;
	2. izplūdes gāzu emisijas - visu pakalpojumu sniegšanā izmantoto transportlīdzekļu dzinējiem ir jāatbilst EURO V vai augstākam atgāzu emisijas standartam saskaņā ar Ministru kabineta 22.12.2009. noteikumu Nr.1494 "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi" 11. pielikuma 41. iedaļā “Dīzeļmotoru izmeši un cietās daļiņas” noteiktajām "EURO V" emisiju robežvērtībām;
	3. Transportlīdzekļa vizuālais noformējums/dizains ir noformēts atbilstoši tikumiskām un ētiskām normām, ievērojot pasažieru grupas (bērni, jaunieši);
	4. Autotransports nedrīkst būt vecāks par 2004. gadu;
	5. Starptautiskajiem braucieniem autotransports nedrīkst būt vecāks par 10 gadiem.

**Konkursa piedāvājumā jāiekļauj dokuments**, kas apliecina atbilstību EURO V standartam – autotransporta līdzekļu tehnisko pasu kopijas vai ražotāja pārstāvja apliecinājums, ja transportlīdzeklis nav sertificēts kā atbilstoši EURO V standartam, bet ar vēlāk veiktiem tehniskiem uzlabojumiem ir panākts standartam atbilstošs rezultāts.

*Pretendenta nosaukums (norāda pretendents):*

1. **Apņemas piesaistīt iepirkuma līguma izpildei transportlīdzekļa vadītājus, kuri atbilst šādām prasībām:**
	1. derīga D kategorijas autovadītāja apliecība;
	2. profesionālā transportlīdzekļa vadītāja kategorija (95.kods – tas ir papildinformācijas kods, kas norāda, ka transportlīdzekļa vadītājs ir izpildījis profesionālo vadītāju kvalifikācijas prasības atbilstoši Ministru kabineta 02.02.2010. noteikumos Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība” noteiktajai kārtībai);
	3. latviešu valodas zināšanas, kas atbilst vismaz vidējā līmeņa 1.pakāpei (B1), kas noteikta Ministru kabineta 08.03.2022. noteikumos Nr.157 “Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi”, ko apliecina Latvijas Republikas Izglītības un zinātnes ministrijas Valsts izglītības satura centra izsniegta valsts valodas prasmes apliecība, kurā norādīts valsts valodas prasmes līmenis un pakāpe (saskaņā ar minēto noteikumu 7.punktu šī prasība nav attiecināta uz personām, kuras formālās izglītības ietvaros ir ieguvušas atbilstošu pamatizglītību, vidējo izglītību vai augstāko izglītību latviešu valodā; vai kuras apguvušas licencētu mazākumtautību izglītības programmu un nokārtojusi centralizēto eksāmenu latviešu valodā 9. klasei, ko apliecina pamatizglītības izglītības sertifikāts; vai kuras Eiropas skolā sekmīgi nokārtojušas latviešu valodas bakalaurāta eksāmenu, ko apstiprina Izglītības un zinātnes ministrija);
2. **Ceļu satiksmes negadījuma vai tehnisku bojājumu gadījumā pretendents apņemas nodrošināt transportlīdzekļa nomaiņu ar līdzvērtīgu**:
	1. Latvijas teritorijā – ne ilgāk kā 4 (četru) stundu laikā;
	2. Baltijas valstu teritorijā - ne ilgāk kā 6 (sešu) stundu laikā;
	3. Eiropas Savienības valstu un citu valstu teritorijā – ne ilgāk kā 24 stundu laikā;
3. **Pakalpojumu realizēšanai izmantojamās iekārtas:**
	1. autotransporta līdzeklis ar 19 sēdvietām;
	2. autotransporta līdzeklis ar 34 sēdvietām;
	3. autotransporta līdzeklis ar 48 sēdvietām;
	4. autotransporta līdzeklis ar 55 sēdvietām.
4. **Pasūtītāja personāla apmācības nepieciešamība:** Spēja nepieciešamības gadījumā sniegt pirmo neatliekamo medicīnisko palīdzību.
5. **Pakalpojuma sniegšanas laika grafiks:** spēja nodrošināt autotransporta pakalpojumus pēc iepriekš saskaņota datuma, maršruta, laika un sēdvietu skaita daudzuma jebkurā diennakts periodā, ieskaitot brīvdienas un svētku dienas. Vajadzības gadījumā, pretendentam jāspēj nodrošināt līdz 3 (trīs) autotransporta līdzekļiem vienā dienā.
6. **Pakalpojumu sniegšanas vietas un apstākļu apraksts:** iespējamie pakalpojumu maršruti no Rīgas bērnu un jauniešu centra “Daugmale”, Rīgā, Jēkabpils ielā 19a / Aglonas ielā 39 līdz sacensību / festivālu / konkursu norises vietai: Rīga, Olaine, Staļģene, Jelgava, Saldus, Liepāja, Daugavpils, Līvāni, Valmiera, Tallina (Igaunija), Viļņa (Lietuva), Šauļai (Lietuva), Šakiai (Lietuva), Somija u.c., nodrošinot autotransportu ar dažādu sēdvietu skaitu (atkarībā no uzdevuma izpildes rakstura, par ko pasūtītājs iepriekš paziņo), dažādos vietējā vai starptautiska mēroga maršrutos. Pretendentam jāspēj piedāvāt autotransporta līdzekļi no 19 līdz 55 sēdvietām skaitu. Pretendenta īpašumā/valdījumā jābūt vismaz 3 (trīs) autotransporta līdzekļiem.
7. **Pakalpojumu mērķis un vēlamais rezultāts:** pakalpojumi tiek sniegti Rīgas bērnu un jauniešu centra “Daugmale” audzēkņu braucieniem uz sporta sacensībām, deju festivāliem, konkursiem un nometnēm vietējos un starptautiska mēroga maršrutos.

|  |
| --- |
| *Pretendenta pārstāvēttiesīgās personas amats, vārds, uzvārds un paraksts\*\* un datums\*\** |

*\*\*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu*